ສະຫະປະຊາຊາດ ປະນາມ ການຍິງຈະຫຼວດ ຂອງເກົາຫຼີເໜືອ 
ສະຫະ​ປະຊາ​ຊາດ ​​ໄດ້​ປະນາມ​ເກົາຫຼີ​ເໜືອ​ຢ່າງ​ແຂງ​ຂັນ​ ກ່ຽວ​ກັບການ​ຍິງ​ລູກຈະຫຼວດ​ໄລຍະ​ໄກ ​ໃນ​ອາທິດ​ແລ້ວນີ້​.
ສະພາຄວາມໝັ້ນຄົງອົງການສະຫະປະຊາຊາດໄດ້ປະນາມເກົາຫຼີເໜືອຢ່າງແຂງແຮງ ກ່ຽວ ກັບການຍິງລູກຈະຫຼວດໄລຍະໄກ ໃນອາທິດແລ້ວນີ້ ແລະໄດ້ເຫັນດີໃຫ້ທຳການການລົງ ໂທດຮອບໃໝ່ຕໍ່ເກົາຫຼີເໜືອ ທີ່ຢູ່ຢ່າງໂດດດ່ຽວເພີ່ມຂຶ້ນ ນັ້ນ ສະພາຄວາມໝັ້ນຄົງຍັງໄດ້ຮັບຮອງເອົາຢ່າງເປັນເອກກະສັນ ອັນທີ່ເອີ້ນວ່າ  ທີ່ເອີ້ນການຍິງຈະຫຼວດໃນວັນສຸກແລ້ວນີ້ວ່າ ເປັນການລ່ວງລະເມີດ ຢ່າງຮ້າຍແຮງຕໍ່ມະຕິຕ່າງໆຂອງສະພາຄວາມໝັ້ນຄົງອົງການສະຫະປະຊາຊາດ ທີ່ມີເປົ້າ ໝາຍແນໃສ່ເພື່ອຈະຢຸດເຊົາການໃຊ້ເທັກໂນໂລຈີລູກສອນໄຟຂີປະນາວຸດ ຂອງກຸງ Pyongyang ນັ້ນ ໃນຂະນະດຽວກັນ ສື່ມວນຊົນຂອງຍີ່ປຸ່ນ ອ້າງແຫຼ່ງຂ່າວທາງການທູດທີ່ເວົ້າວ່າ ກຸງ Pyongyang ໄດ້ຍົກເລີກການເຊື້ອເຊີນຄະນະກວດກາຂອງອົງການພະລັງງານປະ ລະມານູສາກົນ ເພື່ອເຂົ້າໄປກວດກາເບິ່ງສະຖານທີ່ນີວເຄລຍແຫ່ງຕ່າງໆຂອງຕົນນັ້ນ ລາຍງານເວົ້າວ່າ ການເອົາບາດກ້າວດັ່ງກ່າວ ແມ່ນເພື່ອເປັນການຕອບໂຕ້ຕໍ່ການຕັດ ສິນໃຈຂອງສະຫະລັດ ທີ່ໄດ້ໂຈະການສົ່ງສະບຽງອາຫານໄປໃຫ້ ເນື່ອງຈາກການ ພະຍາຍາມສົ່ງຈະຫຼວດ ໃນມື້ວັນສຸກແລ້ວ ການຍິງລູກຈະຫຼວດທີ່ລົ້ມແຫຼວຊຶ່ງໄດ້ໃຊ້ເວລາແຕ່ພຽງບໍ່ເທົ່າໃດນາທີ ຫຼັງຈາກໄດ້ທະຍານ ຂຶ້ນສູ່ທ້ອງຟ້າ ແລະສິ້ນສຸດລົງດ້ວຍຄວາມອັບອາຍຂາຍໜ້າໃຫ້ແກ່ກຸງ Pyongyang ເວລາ ລູກຈະຫຼວດ ລະເບີດແຕກອອກຈາກກັນ ແລະຕົກລົງໃສ່ທະເລເຫຼືອງ ເອກອັກຄະລັດຖະທູດສະຫະລັດປະຈໍາອົງການສະຫະປະຊາຊາດ ທ່ານນາງ Susan Rice ຊຶ່ງເປັນປະທານວຽນຂອງສະພາຄວາມໝັ້ນຄົງອົງການສະຫະປະຊາຊາດໃນເດືອນນີ້ນັ້ນກ່າວວ່າ ການພະຍາຍາມຂອງເກົາຫຼີເໜືອໄດ້ກໍ່ໃຫ້ເກີດມີຄວາມເປັນຫ່ວງກັງວົນຢ່າງແຮງໃນທົ່ວພາກພື້ນເອເຊຍຕາເວັນອອກ ທ່ານນາງຍັງໃຫ້ຂໍ້ສັງເກດຕື່ມວ່າ ຖ້າຫາກວ່າກຸງ Pyongyang ເລືອກທີ່ຈະທ້າທາຍຫຼືເປັນປໍລະປັກກັບປະຊາຄົມນາໆຊາດອີກ ສະພາໝັ້ນຄົງອົງການສະຫະປະຊາຊາດກໍດຳເນີນການຕາມນັ້ນ